देश में बुराई के खिलाफ बोलने पर देशद्रोही करार दे दिया जाता है : शबाना आजमी - Hindi Siasat Archive
देश में बुराई के खिलाफ बोलने पर देशद्रोही करार दे दिया जाता है : शबाना आजमी
Posted by Subhani on Mar 31, 2019, 9:38 AM IST Entertainment Khaas Khabar
उर्दू के अजीम शायर कैफी आजमी की 100वीं जयंती पर देहरादून में आयोजित प्रोग्रम में एक महिला के सवाल पर मशहूर अभिनेत्री शबाना आजमी ने कहा है कि बुराई के खिलाफ बोलने पर आपको देशद्रोही करार दे दिया जाता है। देश में बुराई के खिलाफ आपको कुछ भी कहने की इजाजत नहीं है। देशभक्त देश में फैली बुराई की आलोचना करता है, क्योंकि वह देश की भलाई चाहता है।
देश को अच्छा देखना चाहता है। लेकिन राष्ट्रवादी कुछ भी अपने खिलाफ सुनना नहीं चाहता है। राष्ट्रवाद और देशभक्ति में अंतर है, लेकिन इसे राजनीतिक मुद्दा बना दिया गया है। यह बेहद गलत है, देश हित में नहीं है। हमें इसके चक्कर में नहीं पड़ना चाहिए।
वहीं, उनके पति और प्रसिद्ध गीतकार जावेद अख्तर ने बीच में माइक लेकर लोगों से पूछा कि क्या बेटियों की सुरक्षा को लेकर सवाल पूछना गलत है। क्या ये देशद्रोही है। बहुत से लोग ऐसी ही गड़बड़ पर सवाल उठाते हैं, लेकिन उन्हें देशद्रोही कह दिया जाता है।
आज के गीतों को देखकर लिखने का मन नहीं करता
एक व्यक्ति ने गीतकार जावेद अख्तर से पूछा कि आजकल वह फिल्मों के लिए गीत क्यों नहीं लिख रहे। उन्होंने कहा कि आज के गीतों में साउंड बहुत तेज है, इससे गीतकार की आवाज दब जा रही है। इस कारण उनका गाने लिखने का मन नहीं करता। हालांकि उन्होंने कहा कि उनकी कई स्क्रिप्ट आने वाली हैं। वहीं, शबाना आजमी ने एक सवाल के जवाब में कहा कि वह जल्द ही दो फिल्मों में दिखाई देंगी